РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 15

от заседание на Комисия ”Професионална квалификация и 
информационни технологии”,
проведено на 20.06.2019 г.

Днес, 20.06.2019 г. /четвъртък/ от 14:30 часа се проведе заседание на Kомисия “Професионална квалификация и информационни технологии”, в състав:
ПРЕДСЕДАТЕЛ:

ЧЛЕНОВЕ:	КАЛИНА ЧАПКЪНОВА

БОРЯНА ДИМИТРОВА-отсъства
ГЕРГАНА МУТАФОВА-отсъства
ДАНИЕЛА МАРЧЕВА 
СВЕТЛАНА БОШНАКОВА
СЕВДАЛИН МАВРОВ	
            
На заседанието присъстват експертните сътрудници на комисията: инж. Мирослава Чирпъкова - началник отдел „ИО“, инж. Анелия Чомакова – главен експерт в дирекция „ИТСС“ и инж. Георги Бошнаков – главен експерт в дирекция „ИТСС“.

 		1.ОТНОСНО: Доклад от Работна група във връзка с Заповед № ВСС-3467/15.03.2019 г. на Главния секретар на ВСС, относно изпълнение на разпоредбата на § 152, ал. 2 от Преходните и заключителни разпоредби от ЗИД на АПК, обн. ДВ бр. 77 от 18.09.2018 г., в сила от 01.01.2019 г.

Комисия “Професионална квалификация и
информационни технологии”
Р Е Ш И :

	1.1. Одобрява проекта на образец на заявление, предложен от Работната група.
	1.2. Възлага на Главния секретар на ВСС да създаде организация за получаване и обработване на заявленията, съобразно направените предложения в доклада.
	1.3. Регистърът по т.1.2 да се изпраща на съдилищата на всеки 6 месеца.
	1.4. Да се изпрати писмо до Върховния административен съд със запитване относно степента на използване от административните съдилища на Единната деловодно-информационна система (ЕДИС), както и готовността им за свързване с Единния портал за електронно правосъдие чрез нея.

	2.ОТНОСНО: Командироване на представител от страна на ВСС за заседания на Работната група по „Електронно право“ /“Е-правосъдие“/,  които ще се проведат на 24 и 25 юни 2019 г. в гр. Брюксел, Белгия.
Поради кратките срокове за определяне, организиране дейността по командироване и непровеждане на заседание на Пленума на ВСС, както и невъзможността за участие в международни срещи, със съществено значение за правораздавателната дейност,

Комисия “Професионална квалификация и
информационни технологии”
Р Е Ш И :

2.1. Предлага на Комисия „Бюджет и финанси“ към Пленума на ВСС да разработи вътрешен ред за командироване на съдебни служители, магистрати и членове на ВСС, в случаите, в които поради кратките срокове за потвърждаване на участие в международни срещи решението за командироване не би могло да бъде взето от Пленума на ВСС.

3.ОТНОСНО: Доклад от директора на дирекция „Международна дейност и протокол“ и писмо от Министерство на правосъдието във връзка с предоставена информация от Националния съдебен орган на Унгария относно цифровизацията на съдебното производство и въведените електронни услуги в областта на правораздаването в Унгария и молба за предоставяне на информация за практиките в тази връзка в Република България.

Комисия “Професионална квалификация и
информационни технологии”
Р Е Ш И :

3.1. Възлага на техническите сътрудници по проектите в областта на електронното правосъдие да изготвят информация относно основните цели и постигнатите резултати към момента.
3.2 Изготвената информация по т.3.1 да се предостави на дирекция „ИТСС“ за обобщаване. 

	4.ОТНОСНО: Писмо от Фейсбук общността на българките адвокати /ФОБА/ с молба за информация относно възможността за провеждане на среща по въпроси за електронното правосъдие.

Комисия “Професионална квалификация и
информационни технологии”
Р Е Ш И :

	4.1. Да се изпрати писмото от Фейсбук общността на българските адвокати /ФОБА/ на г-жа Олга Керелска - ръководител на проект „Доразвитие и централизиране на порталите в сектор „Правосъдие“ за достъп на граждани до информация, е-услуги и е-правосъдие“, предвид поетия от нея ангажимент на срещата, проведена на 20-ти март 2019 г.

5.ОТНОСНО: Благодарствено писмо от Е. Николова - районен съдия в РС – Благоевград относно организирането и провеждането на видеоконферентна връзка и създадената от КПКИТ ефективна организационна възможност за ползване на този вид техника.  

Комисия “Професионална квалификация и
информационни технологии”
Р Е Ш И :

5.1. Приема за сведение благодарственото писмо от съдия Е. Николова.

	6.ОТНОСНО: Искане от административния ръководител на Административен съд – Пазарджик за осигуряване на средства за закупуване на 1 брой сървър среден клас, операционна система и 1 брой UPS.

Комисия “Професионална квалификация и
информационни технологии”
Р Е Ш И :

6.1. Отлага разглеждането на искането от административния ръководител Административен съд – Пазарджик за осигуряване на средства за закупуване на 1 брой сървър среден клас, операционна система и 1 брой UPS до окомплектоването му с оферти за операционна система без включена цена за конфигуриране.
6.2. Изпраща решението по т. 6.1 на административния ръководител на Административен съд – Пазарджик, за сведение и изпълнение.

7.ОТНОСНО: Искане от заместник-административния ръководител на Районен съд – Велико Търново за осигуряване на средства за закупуване на 2 броя документни скенери.
	
Комисия “Професионална квалификация и
информационни технологии”
Р Е Ш И :

7.1. Искането от заместник-административния ръководител на Районен съд – Велико Търново за осигуряване на средства за закупуване на 2 броя документни скенери на обща стойност 4 520,00 лв. с ДДС е целесъобразно.
	7.2. Изпраща решението по т. 7.1. ведно с мотивиран доклад на Комисия „Бюджет и финанси" към Пленума на ВСС, по компетентност.

8.ОТНОСНО: Искане от и.ф. административен ръководител на Районен съд – Велико Търново за осигуряване на средства за закупуване на компютърна система „NForce“, които включват внедряване и сертификат за едногодишна поддръжка, инсталиране и обучение, поддръжка и право на ползване.
	
Комисия “Професионална квалификация и
информационни технологии”
Р Е Ш И :

8.1. Не възразява да бъде въведен програмен продукт „NForce“ в Районен съд – Велико Търново.
	8.2. Изпраща решението по т. 8.1 на Комисия „Бюджет и финанси" към Пленума на ВСС, по компетентност.

	9.ОТНОСНО: Искане от административния ръководител на Районен съд – Димитровград за осигуряване на средства за закупуване на програмни продукти „NForce“ и „JES API“.
	
Комисия “Професионална квалификация и
информационни технологии”
Р Е Ш И :

9.1. Не възразява да бъдат въведени програмни продукти „NForce“ и „JES API“ в Районен съд – Димитровград.
	9.2. Изпраща решението по т. 9.1 на Комисия „Бюджет и финанси" към Пленума на ВСС, по компетентност.

10.ОТНОСНО: Искане от административния ръководител на Районен съд – Момчилград за осигуряване на средства за закупуване 1 брой сървър среден клас с операционна система „Windows Server 2016” ОЕМ и 1 брой UPS с RACK монтаж за сървър.
	
Комисия “Професионална квалификация и
информационни технологии”
Р Е Ш И :

10.1. Искането от административния ръководител на Районен съд – Момчилград за осигуряване на средства в размер на 9 852,00 лв. с ДДС за закупуване на 1 брой сървър среден клас с операционна система „Windows Server 2016” ОЕМ и 1 брой UPS с RACK монтаж за сървър е целесъобразно.
	10.2. Изпраща решението по т. 10.1. ведно с мотивиран доклад на Комисия „Бюджет и финанси" към Пленума на ВСС, по компетентност.

11.ОТНОСНО:  Искане от административния ръководител на Районен съд – Ботевград за осигуряване на средства за закупуване на 1 брой документен скенер.

Комисия “Професионална квалификация и
информационни технологии”
Р Е Ш И :

11.1. Искането от административния ръководител на Районен съд – Ботевград за осигуряване на средства за закупуване на 1 брой документен скенер на стойност 1 590,00 лв. с ДДС е целесъобразно.
11.2. Изпраща решението по т. 11.1 ведно с мотивиран доклад на Комисия „Бюджет и финанси" към Пленума на ВСС, по компетентност.

12.ОТНОСНО: Искане от административния ръководител на Районен съд – Асеновград за осигуряване на средства за закупуване на 2 броя принтери, 1 брой МФУ и 1 брой документен скенер.

Комисия “Професионална квалификация и
информационни технологии”
Р Е Ш И :

12.1. Искането от административния ръководител на Районен съд – Асеновград за осигуряване на средства в размер на 2 100,00 лв. с ДДС за закупуване на 2 броя принтери, 1 брой МФУ и 1 брой документен скенер е целесъобразно.
12.2. Изпраща решението по т. 12.1 ведно с мотивиран доклад на Комисия „Бюджет и финанси" към Пленума на ВСС, по компетентност.

13.ОТНОСНО:  Искане от административния ръководител на Районен съд – Радомир за осигуряване на средства за закупуване на 1 брой документен скенер.
	Всички налични документни скенери в Районен съд – Радомир към настоящия момент функционират и не са дефектирали, поради което 

Комисия “Професионална квалификация и
информационни технологии”
Р Е Ш И :

13.1. Искането от административния ръководител на Районен съд – Радомир за осигуряване на средства за закупуване 1 брой документен скенер е нецелесъобразно.
13.2. Изпраща решението по т. 13.1 на административния ръководител на Районен съд – Радомир, за сведение.

14.ОТНОСНО: Предложение от главния инспектор на Инспектората към Висшия съдебен съвет по чл. 54, ал. 1, т. 7 от ЗСВ.

Комисия “Професионална квалификация и
информационни технологии”
Р Е Ш И :

14.1. Да се уведоми главния инспектор на Инспектората към Висшия съдебен съвет, че поставеният въпрос се урежда от административния ръководител на съответния съд с Вътрешни правила за случайно разпределение на делата, като Централизираната система за случайно разпределение на делата притежава необходимите функционалности за това.

15.ОТНОСНО: Отговор от административния ръководител на Апелативен съд – Варна в изпълнение на решение по протокол № 11/09.05.2019 г., т. 5 на КПКИТ.

Комисия “Професионална квалификация и
информационни технологии”
Р Е Ш И :

15.1. Да се изпрати отговорът от административния ръководител на Апелативен съд – Варна на административния секретар на Нотариалната камара, за сведение.

16.ОТНОСНО: Искане от административния ръководител на Районен съд – Трявна за осигуряване на средства за закупуване на 1 брой сървър нисък клас с лиценз за програмен продукт Microsoft Windows Server 2019, 1 брой UPS за сървър и 10 броя персонални UPS.

Комисия “Професионална квалификация и
информационни технологии”
Р Е Ш И :

16.1. Искането от административния ръководител на Районен съд – Трявна за осигуряване на средства за закупуване на 1 брой сървър нисък клас с лиценз за програмен продукт Microsoft Windows Server 2019 на обща стойност 4 341,52 лв. с ДДС, 1 брой UPS за сървър на стойност 972,00 лв. с ДДС и 10 броя персонални UPS на обща стойност 1 488,00 лв. с ДДС е целесъобразно.
16.2. Изпраща решението по т. 16.1 ведно с мотивиран доклад на Комисия „Бюджет и финанси" към Пленума на ВСС, по компетентност.

17.ОТНОСНО: Искане от административния ръководител на Районен съд – Ихтиман за осигуряване на средства за закупуване на 2 броя лазерни принтери.

Комисия “Професионална квалификация и
информационни технологии”
Р Е Ш И :

17.1. Искането от административния ръководител на Районен съд – Ихтиман за осигуряване на средства за закупуване на 2 броя лазерни принтери на обща стойност 768,00 лв. с ДДС е целесъобразно.
17.2. Изпраща решението по т. 17.1 ведно с мотивиран доклад на Комисия „Бюджет и финанси" към Пленума на ВСС, по компетентност.

Допълнителна точка:

18.ОТНОСНО: Протокол от Работна среща във връзка с обсъждана възможност за безхартиен обмен на документи за правна помощ между сега използваните деловодни системи на съдилищата и разработената от Националното бюро за правна помощ „Единна информационна система за отчитане на правната помощ“, финансирана със средства по Оперативна програма „Добро управление“ 

Комисия “Професионална квалификация и
информационни технологии”
Р Е Ш И :

Предлага на Пленума на Висшия съдебен съвет да приеме следното решение:
 ПРОЕКТ
ПЛЕНУМЪТ НА ВИСШИЯ СЪДЕБЕН СЪВЕТ 
РЕШИ:

Не възразява съдилищата да преминат към безхартиен обмен на документи с разработената от Националното бюро за правна помощ „Единна информационна система за отчитане на правната помощ“, при осигурена гаранция от страна на разработчиците на програмите за защита на данните от нерегламентиран достъп.

Предложението да се внесе за разглеждане в заседание на Пленума на ВСС.

ПРЕДСЕДАТЕЛ НА КОМИСИЯ 
„ПРОФЕСИОНАЛНА КВАЛИФИКАЦИЯ 
И ИНФОРМАЦИОННИ ТЕХНОЛОГИИ“
КЪМ ПЛЕНУМА НА ВСС:     /п/
	
КАЛИНА ЧАПКЪНОВА